open-index/open-wikipedia-markdown huggingface dataset:
Tiit Palu

**Tiit Palu** (sündinud 29. märtsil 1970 Tallinnas) on eesti teatrilavastaja ja -näitleja. 

Palu on õppinud Tallinna 10. Keskkoolis ja Tallinna 2. Keskkoolis. 1988. aastast õppis ta Tartu Ülikoolis eesti filoloogiat ja lõpetas ülikooli 1993. aastal. 1996. aastal lõpetas ta Eesti Muusikaakadeemia Kõrgema Lavakunstikooli lavastaja erialal (17. lend). 2004. aastal kaitses ta samas magistritöö ja 2011. aastal astus doktoriõppesse.

Aastatel 1996–2001 töötas Tiit Palu Vanemuise teatris näitlejana ja lavastajana. 2001. aastal siirdus ta Endla teatrisse, kus esialgu töötas lavastajana ja 2004. aastast peanäitejuhina. 2012–2013 oli ta eesti keele ja kultuuri lektor Ukrainas Lvivi ülikoolis. Alates 1. augustist 2013 kuni 1. augustini 2025 oli ta Vanemuise teatri draamajuht.

Palu on lavastanud umbes 40 lavastust Vanemuises, Endlas, Rakvere teatris, Kuressaare Linnateatris, Emajõe Suveteatris, Ugalas jm. Neist silmapaistvamate seas on Luigi Lunari "Kolmekesi kahevahel" 1998, Susanne Schneideri "Õdede Brontëde ööd" 1999 ja Urmas Vadi "Lendav laev" 2000 Vanemuises; August Gailiti "Ekke Moor" 2003, Tiit Palu "Raimond" 2004, Friedebert Tuglase / Tiit Palu "Väike Illimar" 2006, Nikolai Gogoli "Revident" 2006, Gustav Flauberti "Madame Bovary" 2010 Endla teatris; Silvia Soro "Rääkivad kivid" 2010 Kuressaare linnateatris ja August Gailiti "Ekke Moor" 2012 Emajõe Suveteatris. 

Ta on kirjutanud ja tõlkinud näidendeid, dramatiseerinud lavatekste, teinud muusikakujundusi ja avaldanud arvamust meediaväljaannetes. 

Tiit Palu on Eesti Lavastajate Liidu ja Eesti Näitlejate Liidu liige. 2006–2009 oli ta Eesti Lavastajate Liidu juhatuse esimees. Ta on ka Eesti Teatriliidu juhatuse liige.

## Lavastusi

## Tunnustus
* 2015 – Eesti Teatri Agentuuri näidendivõistluse eripreemia ("Lugusid loomadest")
* 2021 – Vanemuise teatri draamatrupi kolleegipreemia lavastuse "Kaalud” eest

## Isiklikku
Tiit Palu on abielus näitleja Piret Laurimaaga. Peres kasvab kaks last.

## Viited

## Välislingid
* Silja Joon. Tiit Palu: Kui kõik on hästi, pole teatrist paremat kohta. Kui asjad ei lähe hästi, pole halvemat kohta. Kõik võimendub teatris. Pärnu Postimees, 16. oktoober 2010
* Madis Kolk: Vastab Tiit Palu Teater. Muusika. Kino märts 2011
Õnnelind flamingo

"**Õnnelind flamingo**" on Tõnis Kase 1986. aastal lavastatud telemängufilm. 

Film on Raimond Kaugveri romaani "Meie pole süüdi" ainetel. Kamp noorukeid tõukab tiiki jalgratturi, kes astub välja poiste poolt mõnitatava tütarlapse kaitseks. Vanem mees upub. Teiste hulgas esitatakse süüdistus Vahur Puustakule, kelle isa Justus on soliidne ehitusinsener ja ema Leaanika rõivakaupluse juhataja. Ühe osalise vanemad on arstid, teisel kooliõpetajad, kolmandal isa kunstnik. Keegi, mõistagi, ei ole süüdi. Aga kes siis on? Kaugveri ei huvita niivõrd see, kelle hoop osutus surmavaks või kes tappis, vaid pigem see, miks nii toimiti, miks ei hoolita enda ega teiste elust ja kuivõrd on süüdi needki, kes ise julma teo juures ei viibinud.

## Võttekohad
Sisevõtted: Kuldne Kodu (Pärnu): Puustakute korter, Kairi korter

Välisvõtted: Pirita rand (Tallinn), Pärnu rand, Nida rand (Leedu), Loomaaed (Tallinn), Liivalaia tänav (Tallinn), Õismäe (Tallinn), lennujaam (Tallinn)

## Osades
*Evald Hermaküla – Justus
*Kaie Mihkelson – Leaanika
*Mikk Mikiver – kooli direktor
*Martin Nurm – noor Vahur
*Erno Kaasik – teismeline Vahur
*Allan Noormets – Vahur
*Jelena Kondulainen – Kairi, klassijuhataja
*Algis Matulionis – Arnold Ürt
*Sulev Luik – miilitsakapten
*Peeter Kard – advokaat
*Gunnar Kilgas – jalgrattur
*Liina Orlova – Meelise ema
*Rudolf Allabert – Meelise isa
*Siiri Sisask – Vahuri pruut
*Liina Tennosaar – Toomase tüdruk

## Festivaliauhinnad
* 1987 – Kevad. Kino. Kuzbass – Kemerovo rajooni filmifestival (NSV Liit), publiku auhind
* 1987 – ETKVL filmiklubi debüütfilmide festival (Tallinn), Vikerkaare auhind ja diplom Joosep Remmele parima kunstnikudebüüdi eest
* 1987 – Üleliiduline telefilmide festival (NSV Liit), lastefilmide žürii diplom terava sotsiaalse teema käsitlemise eest

## Filmi pealkiri teistes keeltes
* *Flamingo: The Bird of Luck* (inglise)
* *Фламинго приносит счастье* (vene)

## Viited

## Välislingid
*Õnnelind flamingo. IMDb
*Allan Noormets: Nõukogude noorsugu ei saa ju selline olla, et möödaminnes tapab inimese ära, lihtsalt pulli pärast ohtuleht.ee, 23. detsember 2016
Lorenz Vestring

**Lorenz Vestring** (ka **Lorenz Westring**; suri 18. detsembril 1704) oli Liivimaa vaimulik.

Lorenz Vestring sündis 1660. aastate lõpus. Ta õppis aastatel 1683–1689 Riia lütseumis. Usuteadust õppis ta (immatrikuleeriti 21. septembril 1689) Wittenbergi ülikoolis. Ordineeriti 13. veebruaril 1698 õpetajaks.

Ta oli aastatel 1698–1700 Tõstamaa Maarja koguduses (ja Kihnus) nn. leseaastapastoriks. Aastatel 1700–1704 oli ta Tõstamaa Maarja koguduse õpetaja.

## Isiklikku
Tema isa Johann Vestring oli Pärnu Eliisabeti koguduse õpetaja, vanaisa Heinrich Vestring oli Kose Püha Nikolause koguduse õpetaja, vend Salomo Heinrich Vestring oli Tori ja Pärnu Eliisabeti koguduse õpetaja. 

Lorenz Vestring oli abielus oma eelkäija Sigismund Sege lese Christinega (sündinud Nolcken; 1668–1754), kes oli Nolgimõisa, Eikla ja Haeska mõisniku Friedrich von Nolckeni (1624–1691) ja Anna von Vietinghoffi (suri 1685) tütar.

## Vaata ka
*Vestring

## Viited
Sigismund Sege

**Sigismund Sege** (ka **Sigismund Segius**; suri 22. veebruaril 1698) oli Liivimaa vaimulik.

Ta õppis usuteadust aastast 1662 Leipzigi ülikoolis.

Ta oli aastatel 1679–1697 Tõstamaa Maarja koguduse õpetajaks.

## Isiklikku
Tema isa Johannes Jakob Sege oli vaimulikuks Pärnu Eliisabeti koguduses ja Pärnu Nikolai koguduses. Ta oli abielus Christine Nolckeniga (kes pärast Sege surma abiellus järgmise Tõstamaa Maarja koguduse õpetaja Lorenz Vestringiga.

## Viited
Johannes Jakob Sege

**Johannes Jakob Sege** (ka **Johannes Jakob Segius**; 1618 Langensalza – 3. detsember 1679) oli Eesti vaimulik.

Sege sündis Langensalzas (praeguse haldusjaotuse järgi Unstrut-Hainich-Kreisis, Tüüringi liidumaal). Usuteadust õppis ta (immatrikuleeriti 5. juulil 1642) Königsbergi ülikoolis.

Ta oli aastatel 1645–1657 Pärnu Eliisabeti koguduse abiõpetaja ja 1658–1679 Pärnu Nikolai koguduse ülemõpetaja.

## Isiklikku
Tema poeg Sigismund Sege oli Tõstamaa Maarja koguduse õpetaja.

## Viited
Eesti trükitoodang

**Eesti trükitoodangu statistika**

Eestis trükitud raamatud, brošüürid, perioodilised väljaanded

Rahvusraamatukogu koostatud Eesti trükistatistika
Staatiline situatsioon

**Staatiline situatsioon** on üks tegevuslaadi põhiopositsioonidest. Staatiliste predikaatidega laused tähistavad staatilisi situatsioone ehk SEISUNDEID. Staatiline situatsioon pigem on olemas kui toimib, on homogeenne, pidev ja muutumatu.

Staatilisele situatsioonile vastandub dünaamiline situatsioon.

;Näited:
* *Ilmad püsivad soojad.*
* *Mu pluus on sinine.*
* *Ta on minu tütar.*

## Kirjandust
*M. Erelt, R. Kasik, H. Metslang, H. Rajandi, K. Ross, H. Saari, K. Tael, S. Vare, Eesti keele grammatika II. Süntaks. Lisa: Kiri. Tallinn: Eesti Teaduste Akadeemia Keele ja Kirjanduse Instituut, 1993. § 485.
Näpurula

**Näpurula** on pisike rula (tavalise rula vähendatud töötav koopia), millel imiteeritakse rulatrikke näppude abil.

Näpurula on umbes 10 cm pikk (on olemas ka poole lühem variant), sellel on töötavad rattad ja pärisrulaga sarnanevad piltkaunistused.

Näpurulaga tehakse näppude abil trikke, mis on inspireeritud pärisrulal jalgadega tehtavatest trikkidest.

Näpurulad said eriti populaarseks 1990. aastate lõpus.
Rimski-Korsakov (jõelaev)

**Rimski-Korsakov** (vene keeles *Римский-Корсаков*) on kahe tekiga kahekümne esimene Rossija-klassi (projekt 785/OL800, II seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos  Tšehhoslovakkias 1956. aastal Volga jõelaevakompaniile. Laev sai nime Vene helilooja ja muusikaõpetaja  Rimski-Korsakovi auks.

Selle nime all kasutati laeva aastail 1956–1959 Volga jõel Gorkist ja alates 1960. aastast tänaseni Obi ja Irtõši jõgedel liinil Omsk-Salehard NSVLi ja alates 1993. aastast Venemaa lipu all. Aastail 1992–1993 moderniseeriti laeva tublisti Omski laevatehases ühe Hiina Rahvavabariigi firma abil kasutades. Pärast Bulgarija uppumist peatas ja takistas Venemaa valitsus Rossija-klassi laevade kasutamist, kuid väiksemate ja vanemate ehk halvemas seisundis Saksamaal ehitatud Baikal-klassi (projekt 646) laevade kasutamist mitte. Seejärel pani Ob-Irtõši laevakompanii Omskis laeva müügile.

## Vaata ka
* Jõereisilaevade loend

## Viited

## Välislingid
* Projekt 785 (vene keeles)
Jeff Beck

**Jeff Beck** (kodanikunimega **Geoffrey Arnold Beck**; 24. juuni 1944 Wallington – 10. jaanuar 2023) oli Suurbritannia kitarrist ja helilooja. 

1965. aastal liitus Jeff Beck ansambliga The Yardbirds, kuhu ta valiti asendama Eric Claptonit. 1967. aastal lahkus ta The Yardbirdsist ning moodustas oma bändi The Jeff Beck Group, kuhu algselt kuulusid veel laulja Rod Stewart ja bassimängija Ronnie Wood. The Jeff Beck Group tegutses 1972. aastani ning salvestas neli albumit. Hiljem on Jeff Beck tegutsenud sooloartistina.

Ajakirja Rolling Stone koostatud kõigi aegade 100 parima kitarristi edetabelis valiti ta 5. kohale.

2010. aastal ilmus tema plaat "Emotion & Commotion".

## Viited

## Välislingid
* Raul Vaigla: Jeff Beck on arendanud kitarri kui instrumenti läbi aastakümnete, ERR, 12. jaanuar 2023
*Janar Ala, Jeff Beck – igast asendist perfektne, Postimees, 12. jaanuar 2023
Lunnaja sonata

**Lunnaja sonata** (vene keeles Лунная соната) on nelja tekiga Dmitri Furmanov-klassi (projekt 302, teine seeria) Ukraina jõereisilaev.

Kiil pandi laevale tehasenumbriga 392 VEB Elbewerften Boizenburg/Roßlau laevatehases Saksa DV-s 1988. Laeva saksa tüübinimetus on BiFa 129M, Binnenfahrgastschiff 129 m, moderniseeritud. Laev anti Hersonis asuvale Dnepri Laevakompaniile üle samal aastal Maršal Rõbalko nime all. Dnepri Laevakompanii ja hiljem selle tütarettevõte Tšervona Ruta (ukraina keeles Червона рута) on kasutanud Maršal Rõbalkot ehk Zirka Dniprat tänaseni Dnepril ja Mustal merel Kiievist Sevastopoli ja Odessani ning Kiievisse tagasi, kus kasutati ka sõsarlaeva General Vatutin.

Laeva kapten (seisuga 2012) oli Vladimir Bilenko.

Laeval on kaks restorani: paaditekil "Odessa" (84 kohta) ja ülatekil Kyiv (176 kohta). Veel on laeval kaks baari: Odessa (muudetakse õhtuks restoranist baariks, 84 kohta) ja "Panorama" (50 kohta). Laeval on ka meenepood, saun ja ilusalong.

Kajutid on 1-, 2- ja 4-kohalised. Kõigis kajutites on kliimaseade, külmkapp, dušš, WC ja 220 V pistikupesa. Kui maha arvata alumine tekk, on kõigil kajutitel suur aken.

## Viited

## Välislingid
*Laev infofloti kodulehel (vene keeles)
Amesi test

**Amesi test** on biotest, mille abil tehakse kindlaks kas uuritav kemikaal võib tekitada mutatsiooni või mutatsioone ja seeläbi ka vähki. 

Amesi test seisneb selles, et vaadatakse, kas uuritaval ainel (nt roti maksakoe ekstraktil) on võime tekitada histidiini mitte sünteesiva bakteri *[[Salmonella typhimurium]]*'i teatud mutatsioone.

## Viited

## Kirjandus
*TEA entsüklopeedia 4. köide, 2009.
Hans Sarv

**Hans Sarv** (27. juuni 1920 Tartu – 3. detsember 2011 Kääpa, Lasva vald, Võrumaa) oli eesti põllumajandusteadlane.

## Elulugu
Õppis Tartus Hugo Treffneri gümnaasiumis aastatel 1932–1938 ning Tartu Ülikooli põllumajandusteaduskonna metsandusosakonnas aastatel 1938–1939.

1939. aastast teenis Eesti sõjaväes Kuperjanovi üksik-jalaväe pataljonis, mis 1940 liideti Punaarmeega. Demobiliseerus 1947 Nõukogude armeest nooremleitnandina.

Ta õppis Tartu Riikliku Ülikooli põllumajandusteaduskonnas aastatel 1947–1950 ja lõpetas agronoomina. Selle kõrvalt töötas aastatel 1949–1951 assistendina Tartu Riikliku Ülikooli põllumajandusteaduskonna agraarökonoomika ja plaanimajanduse kateedris.

Õppis aastases aspirantuuris üleliidulises Loomakasvatuse Instituudis 1954–1956. Majandusteaduste kandidaat (võrdsustatud tänapäevase doktorikraadiga) 1962. aastast. Kandidaaditöö "Maafondi ratsionaalsema kasutamise teed Kagu-Eestis" käsitles põllumajanduse arengusuundi. 

Töötas aastatel 1951–1990 vanemõpetajana ja dotsendina Eesti Põllumajanduse Akadeemia põllumajanduse ökonoomika kateedris. Paralleelselt oli 1956–1960 Loomakasvatuse ja Veterinaaria Instituudis vanemteadur ning Tartu Riikliku Ülikooli geograafia kateedris vanemõpetaja.

Pensionipõlves pühendus aiandusele ja mesindusele kodutalus Ilmamäel Tohkri külas Vastseliina kihelkonnas Võrumaal. Tegeles koos abikaasa ja poegadega kodutalu pühapaikade (hiiepaiga Tammetsõõri ja Ilmamäe allika) uurimise, kaitse alla võtmise ja tutvustamisega.

## Teadustegevus
Tema tegevusala oli majandusteadus, täpsemalt põllumajanduse ökonoomika ja majandusliku tegevuse analüüs. Viimased uurimused olid käibevahendite kasutamise valdkonnast ja söötade kasutamiste matemaatiliste seaduspärasuste kohta.

Avaldas uurimistulemusi teaduslikes kogumikes ja ajakirjades (nii Eestis kui ka väljaspool Eestit) põllumajanduse ökonoomika ja majandusliku tegevuse analüüsi valdkonnas kokku umbes 150 nimetust umbes 70 autoripoogna ulatuses.

## Isiklikku
Tema isa oli Tartu Ülikooli matemaatikaprofessor Jaan Sarv. Ema Juuli Sarv (Vaher) oli romaani filoloog ja itaalia kirjanduse tõlkija. 

Hans oli pere viies laps. Enne teda sündisid Henn Sarv (kirjastaja), Mannj Varep (Sarv), Paul Sarv ja Mall Sarv (pianist), pärast Hansu sündis viimase lapsena Jaan Sarv (sordiaretaja).

Tema abikaasa oli Veata Sarv ning pojad olid Tõnn, Mikk ja Heno Sarv.

## Viited

## Välislingid
*TÜ matrikkel / ''Album Academicum Universitatis Tartuensis 1918–1944''
Georgi Žukov (jõelaev)

**Georgi Žukov** (vene keeles *Георгий Жуков*) on nelja tekiga Venemaa Valerian Kuibõšev-klassi jõereisilaev, mis on ehitatud Národný Podnik Škoda Komárno laevatehases (slovaki keeles *Slovenské Lodenice n.p. Komárno*) Komárnos Tšehhoslovakkias 1983. aastal. Laev sai nime Nõukogude Liidu marssali Georgi Žukovi auks.

Kiil pandi laevale tehasenumbriga 2009 Národný Podnik Škoda Komárno laevatehases Komárnos ning laev anti Nižni Novgorodis asuvale Volga Laevakompaniile (VORP) üle 1983. aastal. Volga Laevakompanii ja hiljem selle tütarettevõte Volga-Flot-Tur on kasutanud Georgi Žukovit tänapäevani. Kapten (seisuga 2011) on Viktor Prigoršnev. 2012. aastal on kavas laeva kasutada kruiisidel eeskätt Nižni Novgorodist.

## Vaata ka
* Jõereisilaevade loend

## Viited

## Välislingid
* ''Georgi Žukov'' Volga-Flot-Tur kodulehel (vene keeles)
* Ship listing of the project 92-016 (inglise keeles)
Sokkel AM3

**Sokkel AM3** on AMD protsessoritele mõeldud protsessoripesa. AM3 sokkel lasti välja AM2 ja AM2+ pesade järglasena 9. veebruaril 2009. aastal, samaaegselt Phenom II grupi protsessoritega, mis selle jaoks toodeti. Peamine ülemineku põhjus AM2+ protsessoritelt AM3 protsessoritele on DDR3 SDRAM tugi. AM3 sokkel kasutab PGA kinnitustüüpi ning sellel on 938 auku protsessori jalgade jaoks.

## Ühilduvus
AM3 sokli ühilduvus AM2/AM2+ protsessoritega katkeb tänu kavalale jalgade asetuse muutusele. AM3 soklil on 941 jalakontakti samas kui AM2+ protsessoritel on 940. AM2+ sokliga protsessori paigutamiseks AM3 soklisse eemaldas Tom's Hardware protsessorilt kaks takistavat jalga. AM2+ soklis töötas protsessor edukalt edasi, kuid AM3 soklis enam mitte. Tõenäoliselt on viga selles, et AM2/AM2+ puhul toetab sisseehitatud mälumoodul ainult DDR2 mälusid (erinevalt AM3 soklist, mis suudab koostööd teha nii DDR2 kui ka DDR3 mäludega).

Kuna AM3 toetab ka DDR2 mälu, on see tagasiühilduv AM2/AM2+ soklitega, vajadusel tuleb ainult BIOSi uuendada. Asus, Gigabyte, MSI ja teised emaplaatide tootjad on märgistanud olemasolevad AM2/AM2+ emaplaadid kui AM3 valmidusega, mis näitab, et antud emaplaatidele pakutakse BIOSi tuge. See lubab AM2/AM2+ sokliga emaplaate omavatel kasutajatel vahetada oma vana protsessor välja uue AM3 vastu ilma muid seadmeid uuendamata.

## Kiibistik
AM3 sokkel toetab erinevaid, enamasti AMD enda või Nvidia kiibistikke. Alljärgnevas tabelis on toodud kahe võrdlus.

## Sokkel AM3+

AM3+ on AM3 sokli modifikatsioon, mis on disainitud tuleviku protsessorite tarvis, mis kasutavad AMD Bulldozer mikroarhitektuuri ning säilitavad ühilduvuse AM3 protsessoritega.

Ühe varasema MSI emaplaadi ülevaate järel kutsutakse soklit AM3+ vahel ka nimega sokkel AM3b

Mõned tootjad on teatanud, et mõned nende AM3 emaplaadid toetavad AM3+ protsessoreid lihtsa BIOSi uuenduse järel. Mehaaniline ühilduvus on kinnitust leidnud ning AM3+ protsessorid töötavad AM3 soklis tingimusel, et nad saavad piisavalt voolu.

## Erinevate soklite võrdlus

? – ei ole teada

## Viited
Sergei Kutškin

**Sergei Kutškin** (vene keeles *Сергей Кучкин*) on nelja tekiga Valerian Kuibõšev-klassi Venemaa jõereisilaev, mis on ehitatud Národný Podnik Škoda Komárno laevatehases (slovaki keeles *Slovenské Lodenice n.p. Komárno*) Komárnos Tšehhoslovakkias 1979. aastal. Laev sai nime Vene NFSV jõelaevastiku tollase ministri Sergei Kutškini auks.

Kiil pandi laevale tehasenumbriga 2004 Národný Podnik Škoda Komárno' laevatehases Komárnos ning laev anti *Georgi Dimitrovi* nime all Nižni Novgorodis asuvale Volga Laevakompaniile (VORP) üle 1979. aastal. Volga Laevakompanii ja hiljem selle tütarettevõte Vodohod on kasutanud Georgi Dimitrovit ja Sergei Kutškinit tänaseni. Kapten (seisuga 2011) on Aleksandr Štšerbakov. 2013. aastal oli kavas laeva kasutada Kaasanist Peterburini põhjas ja Astrahani lõunas.

## Vaata ka
* Jõereisilaevade loend

## Viited
Fjodor Šaljapin (jõelaev)

**Fjodor Šaljapin** (vene keeles Фёдор Шаляпин) oli nelja tekiga Valerian Kuibõšev-klassi Venemaa jõereisilaev, mis on ehitatud Národný Podnik Škoda Komárno laevatehases (slovaki keeles Slovenské Lodenice n.p. Komárno) Komárnos Tšehhoslovakkias 1977. aastal. Laev sai nime vene ooperilaulja Fjodor Šaljapini auks.

Kiil pandi laevale tehasenumbriga 2002 Národný Podnik Škoda Komárno laevatehases Komárnos ning laev anti *Kliment Vorošilovi* nime all Nižni Novgorodis asuvale Volga Laevakompaniile (VORP) üle 1977. aastal. Volga Laevakompanii ja hiljem selle tütarettevõte Volga-Flot-Tur on kasutanud Kliment Vorošilovit ja alates 1991. aastast Fjodor Šaljapinit. Kapten (seisuga 2011) oli Aleksandr Gromov. Laeva kasutati liinidel Samara–Nižni Novgorod, Samara–Perm, Samara–Volgograd. Laev lammutati 2023. aastal Tškalovskis.

## Vaata ka
* Jõereisilaevade loend

## Viited
Valerian Kuibõšev (jõelaev)

**Valerian Kuibõšev** (vene keeles Валериан Куйбышев) on nelja tekiga Valerian Kuibõšev-klassi Venemaa jõereisilaevade seeria esimene laev, mis on ehitatud Tšehhoslovakkias Komárnos Národný Podnik Škoda Komárno laevatehases (slovaki keeles Slovenské Lodenice n.p. Komárno) 1976. aastal. Laev sai nime Nõukogude Liidu partei- ja riigitegelase Valerian Kuibõševi auks.

Kiil pandi laevale tehasenumbriga 2001 Národný Podnik Škoda Komárno laevatehases Komárnos ning laev anti Nižni Novgorodis asuvale Volga Laevakompaniile (VORP) üle 1976. aastal. Volga Laevakompanii ja hiljem selle tütarettevõte Vodohod on kasutanud Valerian Kuibõševi tänaseni NSVLi ja Venemaa lipu all. Kapten (seisuga 2014) on Aleksandr Gribov. 2012. aastal kasutati laeva liinil Peterburi-Petroskoi-Kiži-Valamo-Mandrogi. Laev lammutati 2018. aastal Tškalovskis.

## Vaata ka
* Jõereisilaevade loend

## Viited

## Välislingid
* Jõelaev Valerian Kuibõšev Vodohod-spb kodulehel (vene keeles)
1956. aasta maailmameistrivõistlused rahvusvahelises kabes

**1956. aasta maailmameistrivõistlused rahvusvahelises kabes** ehk **kolmas olümpiaturniir** peeti 5. novembrist 1. detsembrini erinevates Hollandi linnades. See oli turniir "ratastel", nimelt kõik 19 vooru peeti eri linnades.

Kanada kabetajad olid maailmameistrivõistlustel teinud oma debüüdi 1952. aastal. Tookord pälvis Raoul Dagenais hõbemedali ja pälvis õiguse maailmameistrimatšile, mida aga kunagi ei toimunud. Marcel Deslauriers oli toona üheksas. Sellel korral aga 51-aastane kanadalane jõudis ihaldatud sihile. Tiitlikaitsja Piet Roozenburg pidi leppima neljanda kohaga ja pärast seda turniiri enam maailmameistrivõistlustel kaasa ei teinud.

## Turniiritabel paremusjärjestuses


Werelddamtoernooi te Amsterdam, Bestanddeelnr 908-1271.jpg
Werelddamtoernooi te Amsterdam, Bestanddeelnr 908-1267.jpg
Werelddamtoernooi te Amsterdam, Bestanddeelnr 908-1268.jpg
Werelddamtoernooi te Amsterdam, Bestanddeelnr 908-1269.jpg

## Voorude toimumiskohad
Kompositsiooniõpetus

**Kompositsiooniõpetus** (saksa keeles *Satzlehre*, ka *Kompositionslehre*, soome keeles *satsioppi*) on muusikaõpetuse osa, paljudes muusikaõppeasutustes eraldi õppeaine, mille eesmärk on tutvuda, mõista ja ise kirjutades matkida erinevate muusikaliste faktuuride loomist, muusikastiilidega seotud kompositsioonimeetodite valdamist ja stiile endid. 

Kompositsiooniõpetuse algseks tähenduseks oli 'muusikat seada' (*setzen*), mis muutus aktuaalseks 16.-17. sajandil, kui hakati 'seadma' (*absetzen*) tabulatuure ning 'lahti kirjutama' (*aussetzen*) figuratiivset bassipartiid. Mõiste 'Satz' või 'Tonsatz' tänapäevases tähenduses kui 'faktuur' ilmub saksa keelekasutusse 18. sajandil, tähendades muusika seadmise tehnikat. 

Johann Gottfried Walther defineerib oma muusikaleksikonis (Musicalisches Lexikon, 1732) sõna 'Satz' kui fuugat või muud väljatöötlust (*ein Satz zu einer Fuge, oder andern Ausarbeitung*), mõeldes sõnaga 'Satz' ühtlasi ka fuuga teemat. 

Heinrich Christoph Koch annab oma muusikaleksikonis (Musikalisches Lexikon, 1802) neli määratlust, mis laiendavad sõna 'Satz' algset tähendust: 'Satz' on 
:1. "muusikateose algelement, mis endas ja ise väljendab teose kogu mõtet." Koch nimetab seejuures teose osa ulatuslikumaid lõike peapartiiks (*Hauptsatz*) ehk teemaks ning kõrvalpartiideks (*Nebensatz*) ning teema väiksemaid jaotusi 'sissejuhatuseks' (*Absatz*) ja 'lõpupartiiks' (*Schlusssatz*), mis tänapäevases mõttes tähendaksid perioodi, mis koosneb kahest fraasist, millest esimene lõpeb mittetäieliku kadentsiga ning teine lõpetab muusikalise mõtte toonikas;
:2. "peapartii kui terviku erinevate üksikelementide seosed", mis tänapäevases mõttes tähendaks teemade rühma kontseptsiooni;
:3. "teose osa" ehk tsüklilise heliteose iseseisev sektsioon
:4. "muusikateose grammatiline konstruktsioon", mis hõlmab muuhulgas nii harmooniat kui ka kontrapunkti.

Vaid viimane määratlus viitab Kochil mõiste algsele muusika seadmise õpetusele (*Satzlehre*) või kunstile (*Setzkunst*). Kochi jaoks olid "seadmise kunst" (*Setzkunst*) ja kompositsioon (*Komposition*) sünonüümid. 

Tänaseks on sõna 'Satzlehre' saanud eelkõige tähenduse kui 'kompositsiooniõpetus' (*Kompositionslehre*), mille raames ei õpetata mitte heliloomingut, vaid muusika kirjutamist erinevate muusikateoreetiliste distsipliinide, nagu harmooniaõpetuse , kontrapunkti, vormiõpetuse ja alates 19. sajandist lisandunud orkestratsiooni (*Instrumentationslehre*) kaudu.

## Välislingid
* Muusika kompositsiooniõpetuse õppekava ja õppevahend Vikiõpikute keskkonnas
Turneri auhind

**Turneri auhind** (inglise *Turner Prize*) on 1984. aastast välja antav kunstiauhind.

Auhind on saanud nime Briti maalikunstniku Joseph Mallord William Turneri järgi.

Auhind antakse viimase aasta jooksul suurepärase näituse või muu esinemisega silma paistnud kunstnikule. Auhinna saaja peab olema alla 50 aasta vanune ning elama, töötama või olema sündinud Suurbritannias. Auhinna saaja valib igal aastal vahetuv žürii nelja kandidaadi seast, kes on oma teostega esinenud Tate Britainis.

## Laureaadid
Verhnije Mandrogi

**Verhnije Mandrogi** (vene keeles Верхние Мандроги; vepsa keeles Mandrogi – vooluläved) on küla Venemaal Leningradi oblastis Podporožje rajoonis, Podporožje linnamaakonna osa. See on Podporožje rajooni üks vanimatest asulatest, esimest korda temast on kirjutatud umbes 11–15. sajandite  Novgorodi tohtkirjadest. Asub Sviri vasakul kaldal 270–320 km Peterburist kirdes.  Selle piirkonna põliselanikud on vepslased.

Mandrogi_Haeuser_gesamt.jpg|Mõned hooned Mandrogis
Mandrogi_Gutshaus.jpg|Venemaa presidendi mõis  
Museum of vodka.jpg|Vodka-muuseum 
 
## Viited

## Välislingid
*Venemaa valitsuse määrus nr. 1416 21. detsember 1999 (vene keeles)
*Tere tulemast Mandrogi –(sse) (vene keeles)
*Mandrogi, Russland (saksa keeles)
*The Golden Ring Mandrogi (inglise keeles)
Kiži

**Kiži** (vene *Кижи*; karjala  *Kiži*) on saar Äänisjärve keskosas. Koos ligi 5000 ümbritseva väikesaarega moodustab ta Zaonežje maastiku. 

Saarel on kaks küla, kus elab kokku sada inimest. 

Saarel asub vabaõhumuuseum, mis on tuntud oma 18. sajandil ehitatud puukirikute poolest. Aastal 1714 ehitatud Issanda Muutmise kirik kuulub alates 1990. aastast UNESCO maailmapärandi nimistusse.

Kischi landing moor.jpg
 
 

## Välislingid
*Vene Karjala ja Kiži saar
*1001 ajaloolist paika, mida elu jooksul peab nägema PDF (Inglise keelest tõlkinud Heino Pedussaar)
EKP XIX kongress

**EKP XIX Kongress** oli 31. jaanuarist 1. veebruarini 1986. aastal Tallinna Poliitharidusmajas (Sakala keskuses) toimunud EKP allorganisatsioonide saadikute korraline kongress.

## EKP XIX kongressil valitud [[EKP KK büroo]] liikmed

## EKP XIX kongressil valitud [[EKP Keskkomitee]] liikmed

## EKP XIX kongressil valitud EKP KK liikmekandidaadid

## Vaata ka
* EKP saadikud NLKP kongressidel

## Viited

## Välislingid
*EESTIMAA KOMMUNISTLIKU PARTEI XIX KONGRESSIL VALITUD EKP KESKKOMITEE KOOSSEIS, Rahva Hääl (1940-1995), nr. 30, 2 veebruar 1986
Martin N'Dongo Ebanga

**Martin N'Dongo Ebanga** (23. märts 1966 – 6. märts 2024) oli Kameruni poksija.

N'Dongo Ebanga sai kergekaalus (kuni 60 kg) 1984. aasta Los Angelese olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Luis Ortízile (Puerto Rico). Ta osales I kergekeskkaalus (kuni 63,5 kg) ka 1988. aasta Sŏuli olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

N'Dongo Ebanga poksis aprillist kuni maini 1997 elukutselisena ning pidas kokku kolm kohtumist, millest võitis kaks ja kaotas ühe kohtumise.

## Viited

## Välislingid
*
Jimmy Floyd Hasselbaink

**Jerrel Hasselbaink** (mängijanimega **Jimmy Floyd Hasselbaink**; sündinud 27. märtsil 1972 Paramaribos) on Hollandi endine jalgpallur.

Karjääri jooksul mängis Hasselbaink Hollandi, Portugali, Hispaania ja Inglismaa klubides.

Leeds Unitedi ja Chelsea koosseisus võitis ta auhinna Premier League Golden Boot, kui oli hooaja parim väravakütt hooaegadel 1998–99 ja 2000–01.

Hollandi jalgpallikoondises tegi Jimmy Hasselbaink kaasa 23 mängu ja lõi 9 väravat.

Pärast jalgpallurikarjääri lõppu on ta töötanud treenerina. Ta on olnud Royal Antwerpi (2013–2014), Burton Albioni (2014–2015), Queens Park Rangersi (2015–2016) ja Northampton Towni (2017–2018) peatreener.
Mortiiripatarei (Tallinn)

**Mortiiripatarei** on Kalaranna fordi maapoolse külje kaitseks aastatel 1838–1839 ehitatud reduut (orienteeruv aadress Kalaranna tänav 28, Tallinn).

Tänapäeval on reduudist maa peal säilinud ainult hoone (kaponiir), mida tuntaksegi Mortiiripatareina. Reduudi muid osasid – muldkindlustisi, vallikraavi, kontreskarpmüüri jm – on säilinud maa all.

## Ajalugu
Reduut ehitati aastatel 1838–1839 ühekorruselise kaponiiriga, mille katusel oli rinnatisega lahtine laskeplatvorm, mida rahuajal kattis ajutine puidust katus. 

Krimmi sõja ajal ehitati 1854–1855 kaponiiri peale teine korrus, mis kaeti uue katusega.

## Nimi ja otstarve
Ehitise kasutatav nimi ja teostatud kuju on omavahel vastuolus, sest selline kaponiir ei ole mõeldud mortiiridest tulistamiseks, kuna mortiirihoonete laskeavad on mürsu lennujoone tõttu teistsuguse paigutusega. 

Võimalik, et algselt oli fleši tippu kavandatud kaponiir mortiiridest laskmiseks, sest selline lahendus on olnud kasutusel 19. sajandi alguse kivifortides. See seletaks ka ehitise nime.

Hiljem aga nihutati kaponiir fordi põhihoonetest ettepoole ja ehitati juba kahurite jaoks.

Hoone asend ülejäänud fordi ja oma otstarvete suhtes on tavatu – harilikult olid sellise kahekorruselise hoone alumise korruse laskeavad pööratud tsitadelli (südakindlustise) poole, et siis selle ründajaid tagant ja küljelt piki vallikraavi tulistada (reeverskaponiir). Ülemise korruse laskeavad on aga suunatud otse ründaja vastu. 

Praegusel hoonel on aga ülemised (hilisemad) avad lisaks ründaja vastu paigutatud ka südakindlustise poole ja ründajate selja taha, alumised on aga suunatud reduudilt otse ründajate poole, üle glassii tulistamiseks. 

Mortiiripatarei nimi ja otstarve on seega mõistatus ning sellele pole tänaseni ammendavat seletust.

## Vaata ka
*Kalaranna fort

## Viited

## Kirjandus
*"Mortiiripatarei reduut". // Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 20–21

## Välislingid
*
Eesti NSV Kultuuriministeerium

**Eesti NSV Kultuuriministeerium** oli aastatel 1953–1990 tegutsenud Eesti NSV valitsusasutus, mille ülesandeks oli Eesti kultuurielu juhtimimine.

## Eesti NSV kultuuriministrid
* Aleksander Ansberg, Eesti NSV kultuuriminister 17. aprill 1953 – 19. aprill 1963
* Albert Laus, Eesti NSV kultuuriminister 19. aprill 1963 – 8. juuni 1973
* Juhan-Kaspar Jürna, Eesti NSV kultuuriminister 8. juuni 1973 – 23. november 1978
* Johannes Lott, Eesti NSV kultuuriminister 23. november 1978 – 14. juuli 1988
* Jaak Kaarma, Eesti NSV kultuuriminister 21. detsember 1988 – 3. aprill 1990

## Ajalugu
### Kultuuriministeeriumi moodustamine
Eesti NSV Kultuuriministeerium moodustati 1953. aastal läbi viidud NSV Liidu ja Eesti NSV riiklike asutuste reorganiseerimise käigus senise Eesti NSV kultuurielu juhtimist teostanud erinevate asutuste liitmise teel, selle ajani kureeris Eesti NSV kultuurielu Eesti NSV Ministrite Nõukogu Kunstide Valitsus.

Eest NSV Kultuuriministeerium moodustati Eesti NSV Kunstide Valitsuse (mille juhataja oli Johannes Semper 1941–1948 ja juhataja asetäitja August Alle), Eesti NSV Kinematograafia Ministeeriumi, Raadioinformatsiooni Komitee, Kultuurihariduslike Asutuste Komitee, Polügraafiatööstuse, Kirjastuste ja Raamatukaubanduse Valitsuse, Vabariiklik Tööjõureservide Valitsuse liitmise tulemusel. Senised iseseisvad asutused allutati ministeeriumile peavalitstuste ja valitsustena.

1953. aastal vastavalt Eesti NSV Ülemnõukogu seadlusele – liiduvabariikide ministeeriumite ümberkujundamise kohta moodustatud KM koosseisus olid:
*ministeeriumi juhtkond

*Kunstide Peavalitsus
*Kultuurihariduslike Asutuste Peavalitsus
*Raadioinformatsiooni Peavalitsus
*Kutsehariduse Peavalitsus
*Kinematograafia Peavalitsus
*Kirjastuse ja Polügraafiatööstuse Peavalitsus
*Raamatukaubanduse Peavalitsus
*Kapitaalehituse Peavalitsus
*Varustus-Turustuse Peavalitsus

*Kõrgemate koolide ja kesk-eriõppeasutuste osakond
*Tootmise-tehniline osakond
*Finantsosakond

*Mälestusmärkide Kaitse Inspektsioon 
*Kaadriosakond
*I osakond
*Keskraamatupidamine
*Kantselei
*Administratiiv-majandusosakond

1954. aasta detsembris aga viidi läbi juba uus reorganiseerimine, ministeeriumi koosseisust iseseisvusid taas Kõrgema Hariduse Ministeerium ja Tööjõureservide Peavalitsus ning moodustati KM 4 peavalitsust, 3 valitsust ja 15 osakonda.

1957. aastal eraldati ministeeriumist Raadioinformatsiooni Peavalitsus, Kinematograafia Komitee, Tallinna Televisioon ja ringhääling ning 1963. aastal moodustati Välismaaga Kultuuriliste Sidemete Pidamise Komitee.

1959. aastaks oli ministeeriumis: ministeeriumi juhtkond

*Kirjastuste ja Polügraafiatööstuse Peavalitsus
*Kinematograafia Peavalitsus
*Varustuse-Turustuse Peavalitsus
*Raamatukaubanduse Peavalitsus

*Kaadri- ja õppeasutuste osakond
*Kultuurihariduslike Asutuste Valitsus
*Kunstide Valitsus

*Kapitaalehituse osakond
*Finantsosakond
*Plaaniosakond
*Keskraamatupidamine
*Administratiiv-majandusosakond


1. jaanuarist 1990 moodustati Eesti NSV Ülemnõukogu Presiidiumi seadlusega likvideeritava Eesti NSV Riiklik Kultuurikomitee baasil, Eesti NSV Kultuuriministeerium.

## Viited
Johannes Uustal

**Johannes Uustal** (ka **Johannes Ustal**; 9. aprill/21. aprill 1880 Jõhvi kihelkond – 30. mai 1954 Karlagi vangilaager, Karagandõ oblast) oli eesti vaimulik.

Uustal õppis 1889–1893 Järve vallakoolis, aastatel 1893–1896 ministeeriumikoolis Jõhvis, aastal 1897 pedagoogilises klassis. Ta töötas aastatel 1897–1900 õpetajana Varjal. Aastatel 1900–1903 õppis ta Hugo Treffneri Gümnaasiumis. Aastatel 1903–1906 õppis ta Tartu Ülikooli loodusteaduskonnas, aastatel 1906–1911 usuteaduskonnas. Prooviaastal oli ta aastal 1912 Tarvastu Peetri koguduses Mihkel Jürmanni juures. Ordineeriti 11. jaanuaril/24. jaanuaril 1913 õpetajaks.

Ta oli aastatel 1913–1914 Viljandi praostkonna vikaarõpetaja. Aastatel 1915–1948 oli ta Helme Maarja koguduse õpetaja. Aastatel 1935–1939 oli ta Viljandi praostkonna abipraost, aastatel 1939–1948 praost.

Aastal 1948 arreteeris NKVD Johannes Uustali. Talle mõisteti 10 aastat vangistust. Ta suri 30. mail 1954 Karagandõ oblastis Karlagi vangilaagris.

## Isiklikku
Tema poeg Uno Uustal ja tütar Ruth Uustal olid arstid, õepoeg Johannes Paesalu oli Pöide ja Viru-Nigula koguduse õpetaja. Tema kälimees oli Karl Tuvike.

## Tunnustus
*1938 Eesti Punase Risti III klassi teenetemärk

## Viited

## Välislingid
*geni.com
Tüümianiõli

**Tüümianiõli** on aed-liivateest ehk tüümianist saadud õli.

Tüümianiõli saadakse värsketest või kuivatatud aed-liivatee õitest ning lehtedest vee- või auruga destilleerides.

## Koostis
Peamised keemilised komponendid tujoon, pineen, kamfeen, tsümool, terpeen, linalool, borneool, beetakarüofülleen, tümool ja karvakrool.

## Kasutamine
Aed-liivateest valmistatud eeterlikul õlil on antibakteriaalne ja fungitsiidne toime. Seda kasutatakse hambapastade, suuvee, lõhnaseepide ja vanniõli koostises. Tüümianiõli kasutatakse ka salvide ja massaažiõlide valmistamisel.

Tüümianiõli kasutatakse aroomteraapias mälu ja keskendumisvõimet parandava vahendina. See tugevdab kopse ja aitab leevendada nohu, köha, astmat, larüngiiti, sinusiiti, katarri, läkaköha, kurguvalu ja tonsilliiti.

Tüümianiõli soojendav toime parandab vereringet, leevendab liigesepõletikku, reumat, podagrat, lihasevalu, nihestusi ja spordivigastusi. 

Tüümianiõli ei soovitata rasedatele ega inimestele, kes kannatavad kõrgvererõhktõve käes. Kuna õlis leiduvad fenoolid (karvakrool ja tümool) võivad ärritada limaskesti ja nahka, ei soovitata seda kehahooldustoodetes kasutada.

## Viited

## Välislingid
* Hajar Salmalian, MSc, Roshanak Saghebi, MD, [...], ja Reza Bekhradi, MD, Comparative effect of thymus vulgaris and ibuprofen on primary dysmenorrhea: A triple-blind clinical study, Caspian J Intern Med. 2014 Spring; 5(2): 82–88., PMCID: PMC3992233, veebiversioon (*inglise keeles*)
*Linda Pärn, Tüümianiõli on menstruatsioonivalu vaigistamisel efektiivsem kui ibuprofeen, 20. mai 2014, veebiversioon
Pacific Jewel

**Pacific Jewel** on Suurbritannia ristluslaev, mis kuulub Carnival Corporation & plc tütarettevõttele P&O Cruises Australia ja mida käitab laevakompanii P&O Cruises Australia.

Laev tehasenumbriga 5839 ehitati Fincantieri-Cant. Nav. Italiani laevatehases Itaalias. Laev lasti vette 25. mail 1989. Laev ristiti Itaalias, laeva ristiemaks sai Oscariga pärjatud itaalia näitleja ja seksisümbol Sophia Loren. Seejärel asus **Crown Princess** 8. juulil 1990 esmareisile. Selle nime all kasutati laeva kuni aastani 2002.

2002. aastal nimetati laev ümber **A'Rosa Bluks**, 2004. aastal **AIDAbluks** ning aastail 2004–2007 opereeris seda Saksamaa laevakompanii AIDA Cruises. 2007. aastal nimetati laev ümber **Ocean Village Twoks** ning alates 2009. aastast sõidab ta praeguse nime all. 2012. aastal sõidab Pacific Jewel Sydneyst Vaikse ookeani saartele.

## Vaata ka
*Kruiisilaevade loend

## Viited

## Välislingid
*Laeva andmed ja positsioon P&O kodulehel (inglise keeles)
Marek Hamšík

**Marek Hamšík** (sündinud 27. juulil 1987 Banská Bystricas) on Slovakkia jalgpallur, kes mängib Türgi kõrgliiga klubis Trabzonspor ja Slovakkia jalgpallikoondises ründava poolkaitsjana. Ta on rahvuskoondise kapten.

2004. aastal kolis Hamšík Slovakkia klubist Slovan Bratislava Itaalia klubisse Brescia. 28. juunil 2007 siirdus ta 5,5 miljoni euro eest SSC Napoli. Napolis mängis ta aastatel 2007–2019 ning lõi Napoli meeskonnas Itaalia kõrgliigas kokku sada väravat. Aastatel 2014–2019 oli ta Napoli kapten.

Aastatel 2019–2021 mängis ta Hiina kõrgliiga klubis Dalian Professional. 2021. aasta märtsis sõlmis ta lepingu Rootsi kõrgliiga klubiga IFK Göteborg. 2021. aasta juunis sõlmis ta kaheaastase lepingu Trabzonsporiga.

Hamšík on valitud Slovakkia aasta jalgpalluriks kokku kaheksal korral.
Haugas

**Haugas** (*Accipiter*) on lindude perekond haugaslaste sugukonnast.

Perekonda kuuluvad linnuliikide esindajad on väikse või keskmise suurusega röövlinnud.

Eestis elab kaks selle perekonna liiki – raudkull (*Accipiter nisus*) ja kanakull (*Accipiter gentilis*).

## Välimus
Neil on sale kehaehitus, laiemad ja mitte kuigi pikad tiivad ning pikk saba, mille abil nad saavad hästi manööverdada. Pikkadel jalgadel on pikad ja teravad küünised, mida haukad kasutavad oma saagi kinnihaaramiseks ja surmamiseks. Terav ja konksus nokk on abiks söömisel. Emaslinnud on üldjuhul suuremad kui isased.

## Toitumine
Haukad varitsevad sageli saaklooma, kelleks on peamiselt väiksemad linnud ja imetajad. Saaki püütakse lühikeste kiirete sööstudega.

## Lend
Lendamisel lehvitavad nad tiibu küllaltki kiiresti (paigallend on lühike või puudub üldse).

## Elupaigad
Elupaigaks on tavaliselt metsa või põõsastikega kaetud maastikud.

## Liigid
Perekonda kuulub ligi 50 linnuliiki.
* Ameerika raudkull, *Accipiter striatus*
* Andi raudkull, *Accipiter collaris*
* Ao-raudkull, *Accipiter tachiro*
* Fidži raudkull, *Accipiter rufitorques*
* Habe-raudkull, *Accipiter virgatus*
* Hallpea-raudkull, *Accipiter poliocephalus*
* Ida-raudkull, *Accipiter gularis*
* Jõgi-värbkull, *Accipiter minullus*
* Kaelus-raudkull, *Accipiter cirrocephalus*
* Kanakull, *Accipiter gentilis*

* Kilt-raudkull, *Accipiter luteoschistaceus*
* Konna-raudkull, *Accipiter soloensis*
* Koolibrikull, *Accipiter superciliosus*
* Krae-raudkull, *Accipiter brachyurus*
* Kuuba tanukull, *Accipiter gundlachi*
* Lõuna-tuvikull, *Accipiter novaehollandiae*
* Madagaskari kanakull, *Accipiter henstii*
* Madagaskari raudkull, *Accipiter madagascariensis*
* Mägi-raudkull, *Accipiter rufiventris*
* Nicobari raudkull, *Accipiter butleri*
* Paapua kanakull, *Accipiter meyerianus*
* Pugal-kanakull, *Accipiter melanoleucus*
* Punajalg-värbkull, *Accipiter erythropus*
* Punakael-raudkull, *Accipiter erythrauchen*
* Punakülg-raudkull, *Accipiter castanilius*
* Põhja-tanukull, *Accipiter cooperii*
* Raudkull, *Accipiter nisus*
* Redu-raudkull, *Accipiter toussenelii*
* Saalomonisaarte raudkull, *Accipiter albogularis*
* Samet-raudkull, *Accipiter imitator*
* Sarnas-raudkull, *Accipiter rhodogaster*
* Savanni-raudkull, *Accipiter ovampensis*
* Selvakull, *Accipiter poliogaster*
* Stepi-raudkull, *Accipiter brevipes*
* Suur-raudkull, *Accipiter princeps*
* Süsi-raudkull, *Accipiter melanochlamys*
* Šikra-raudkull, *Accipiter badius*
* Tirtsu-raudkull, *Accipiter francesiae*
* Triip-raudkull, *Accipiter griseiceps*
* Tutt-raudkull, *Accipiter trivirgatus*
* Tõmmu-tuvikull, *Accipiter henicogrammus*
* Täppsaba-raudkull, *Accipiter trinotatus*
* Uuskaledoonia raudkull, *Accipiter haplochrous*
* Väike-raudkull, *Accipiter nanus*
* Väike-tanukull, *Accipiter bicolor*
* Vööt-tuvikull, *Accipiter fasciatus*
Johann Vestring

**Johann Vestring**, ka **Johann Westring** (suri 1681 Pärnus) oli Eesti vaimulik.

## Elulugu
Õppis usuteadust Tartus,  (immatrikuleeriti 20. septembril 1656) Greifswaldi ülikoolis ja (immatrikuleeriti veebruaris 1658) Rostocki ülikoolis. Ta oli aastatel 1661–1680 nii Pärnu eesti kui ka saksa koguduste (Pärnu Eliisabeti koguduse ja Pärnu Nikolai koguduse abiõpetaja), aastatel 1680–1681 oli ta Pärnu Eliisabeti koguduse õpetaja. Rajas aastal 1666 eestikeelse rahvakooli. Aastast 1680 oli ta selle inspektor.

## Isiklikku
Tema isa Heinrich Vestring noorem oli Kose Püha Nikolause koguduse õpetaja, vanaisa Heinrich Vestring oli nii Tallinna Niguliste koguduse kui ka Tallinna Oleviste koguduse õpetaja ja Tallinna superintendent. 

Johann Vestring oli abielus Anna Matthiaega, kes oli Academia Gustaviana rektori ning Narva ja Ingerimaa superintendendi Salomon Matthiae (1609–1665) ja Elsabe Niehuseni tütar. Abielust sündisid:
*Salomo Heinrich Vestring (1663–1749), Tori ja Pärnu Eliisabeti koguduse õpetaja ning vaimulik kirjamees
*Lorenz Vestring (suri u. 1705), Tõstamaa koguduse õpetaja

## Vaata ka
*Vestring

## Viited
Kevadine krookus

**Kevadine krookus** (*Crocus vernus*) on Eestis hästi tuntud ja peamiselt kasvatatav krookuseliik.

## Välislingid
*
Saunamäe tiik

**Saunamäe tiik** on tehisjärv Järvamaal Türi vallas. 

Tiik on ühelt poolt järsu kaldaga, teiselt poolt vähem järsk ning suuresti kinni kasvamas. Sügavaim on järve edelaosa.

Saunamäe tiigi geograafilised koordinaadid on .

Järve pindala on 3,3 ha ja kaldajoone pikkus 1,445 km.

## Viited

## Välislingid
* Saunamäe tiik keskkonnaregistris
Vestring

**Vestring** on Vestfaali päritolu Eesti- ja Liivimaa vaimulike suguvõsa.

Esimeks suguvõsa esindajaks Eestis oli Heinrich Vestring (1562–1650), kes oli Tallinna Oleviste koguduse õpetaja ning Tallinna superintendent.

## Sugupuu
Vestringide sugupuu, mille esitamiseks on kasutatud de Villiersi / Pama süsteemi (en)

*A Heinrich Vestring (1562–1650),  Tallinna triviaalkooli rektor, Tallinna Oleviste koguduse õpetaja ning Tallinna superintendent
**B1 Heinrich Vestring (u. 1603–1643), Kose Püha Nikolause koguduse õpetaja ning Järva praost
***C1 Johann Vestring (suri 1681), Pärnu Eliisabeti koguduse õpetaja
****D1 Salomo Heinrich Vestring (1663–1749), Pärnu Eliisabeti ning Tori koguduse õpetaja, Pärnu praost
*****E1 Maria Elisabeth Vestring, oli abielus Vändra Martini koguduse õpetaja Gottfried Hirschbergeri ja hiljem Vändra mõisniku Karl Wilhelm von Meyeriga (suri 1767)
*****E2 Anna Sophia Vestring, oli abielus Vändra kooliõpetaja Johann Gottfried Pfündeliga
****D2 Lorenz Vestring (suri 1704), Tõstamaa Maarja koguduse õpetaja
***C2 Anna Vestring, oli abielus Pärnu Eliisabeti koguduse õpetaja ja Pärnu praosti Bernhard Freieriga (suri 1692)
**B2 Johannes Vestring (u. 1616–enne 1662), Tallinna sündik, hiljem kuninglik nõunik ja saadik Oliwa rahulepingu sõlmimisel. Oli abielus Anna Valentiniga.
***C1 Henrich Vestring

Üksikud suguvõsaliikmed, kelle täpne identiteet ja sugulusside ülejäänud Vestringitega pole teada:

*Anna Vestring, Arnd Strahlborni lesk (mainitud 1685)
*Arend Vestring, sõjaväelane (kapten; surnud enne 1686), oli abielus Catharina Müllenbachiga
*Gertrud Vestring (mainitud 1693)
*komissar Vestring, *Mühlgraben*i mõisnik
*H. Vestring, tallinlane, immatrikuleeritud Tartu ülikoolis, õppinud hiljem õigusteadust Hollandi ja Saksa ülikoolides, Riia linna asesündikus ja hiljem sündikus (1658–1672)

## Viited
2012. aasta Vormel 1 hooaeg

**2012. aasta Vormel 1 hooaeg** oli Vormel 1 maailmameistrivõistluste 63. hooaeg.

Hooaeg algas 18. märtsil 2012 Austraalias ja lõppes 25. novembril Brasiilias.

Team Lotusest sai Caterham F1, Renault F1-st sai Lotus ja Virgin Racingust Marussia.

F1 sarja naasis pärast kaheaastast pausi Kimi Räikkönen ning saavutas sõitjate arvestuses kolmanda koha. Uute sõitjatena alustasid hooaega Romain Grosjean Lotuse, Jean-Éric Vergne Toro Rosso ja Charles Pic Marussia meeskonnas.

2012. aasta Vormel 1 hooaeg jäi viimaseks seitsmekordsele maailmameistrile Michael Schumacherile.

Maailmameistriks tuli kolmandat korda järjest Red Bulli sõitja Sebastian Vettel, edestades vaid kolme punktiga teiseks tulnud Fernando Alonsot. Konstruktorite tiitli võitis Red Bull.

Peeti 20 etappi; Türgi GP jäi kalendrist välja, lisandus Austinis peetud USA GP.

## Hooajal püstitatud rekordid

2012. aasta Vormel 1 hooajal sõideti rekordilised 20 etappi. Kaasa tegid rekordilised kuus maailmameistrit: Fernando Alonso, Jenson Button, Lewis Hamilton, Kimi Räikkönen, Michael Schumacher ja Sebastian Vettel.

Kunagi varem polnud juhtunud, et hooaja seitse esimest etappi võidavad erinevad sõitjad. Sel hooajal olid need alates esimesest etapist Jenson Button, Fernando Alonso, Nico Rosberg, Sebastian Vettel, Pastor Maldonado, Mark Webber ja Lewis Hamilton.

2012. aasta Brasiilia ''grand prix'''l sooritati rekordilised 144 möödasõitu.

Michael Schumacher sõitis 2012. aasta Saksamaa ''grand prix'''l kiireima ringi. Sellega sõitis ta kiireima ringi rekordilisel 77 etapil. 2012. aasta Euroopa ''grand prix'''l saavutas Schumacher 3. koha ja sellega jõudis ta esikolmikusse rekordilisel 155 etapil. Tema esimest ja viimast esikolmikusse jõudmist lahutab rekordilised 7763 päeva. 2012. aasta Hiina ''grand prix'''l startis Schumacher esireast ning tema esimest ja viimast starti esireast lahutab rekordilised 7287 päeva. Kokku kogus Schumacher 1566 punkti ja jõudis 221 etapil punktikohale. Vähemalt ühel ringil juhtis ta 142 Vormel 1 etappi. Kokku juhtis ta Vormel 1 etappi 5111 ringil, 24 144 kilomeetrit. Schumacher startis vähemalt ühel etapil 19 hooajal, millega jagab esikohta Rubens Barrichelloga. Ta finišeeris 235 etapil ja lõpetas tehnilise finišiga (läbis vähemalt 90% võitja distantsist) 239 etapil.

Sebastian Vettel on oma karjääri jooksul kogunud keskmiselt 10,44 punkti etapi kohta. 25 aasta ja 145 päeva vanuselt sai ta kõigi aegade noorimaks kolmekordseks maailmameistriks.

Kimi Räikkönen lõpetas kõigil 20 etapil ja sealjuures rekordilisel 19 etapil punktikohal.

Lewis Hamilton on osalenud 110 etapil, kõigil sama võistkonna (McLaren) eest.

Mark Webber on kogunud 848½ punkti ilma maailmameistriks tulemata.

Pastor Maldonado sai hooajal rekordilised 9 karistust.

Charles Picist sõideti hooajal rekordilisel 70 korral mööda.

Hispania Racing on osalenud 58 etapil ainsatki punkti saamata. Nendest meeskondadest, kel pole ühtki punkti, pole ükski teine nii paljudel etappidel osalenud.

## Meeskonnad

## Etapid

## Tulemused
*Sorteerimiseks klõpsa noolekestele veeru päises*

## Konstruktorite karikas
Gruzija

**Gruzija** (vene keeles *Грузия*) oli kahe tekiga kuues Rossija-klassi (projekt 785/OL800, I seeria) Venemaa jõereisilaev, mis oli ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1953 Volga jõelaevakompaniile.

Selle nime all kasutati laeva kõigepealt Venemaa jõgedel liinil Moskva – Rostov Doni ääres ja alates 1960. aastast Kaasan–Uljanovsk Nõukogude Liidu lipu ning hiljem Ukrainas aastail 1986–1989 Tšornobõli katastroofi tagajärgede likvideerimiseks, kus seda kasutati hotellina.

Gruzija kanti maha ja lammutati 1989. aastal.

## Vaata ka
* Jõereisilaevade loend

## Viited

## Välislingid
* Projekt 785 (vene keeles)
* Jõelaev Gruzija (vene keeles)
* Projekti 785 jõelaevad (vene keeles)
Charles Pic

**Charles Pic** (sündinud 15. veebruaril 1990) on prantsuse vormelisõitja.

2012. aastal sõitis ta Vormel 1 sarjas Marussia Virgin Racingu meeskonnas. Ta ei saanud ühtki punkti ning oli kokkuvõttes 21. kohal. Tema parim koht oli 12. hooaja viimasel etapil Brasiilias.

2013. aastal sõidab ta Vormel 1 sarjas Caterham F1 meeskonnas.

## Tulemused Vormel 1 sarjas
Hockenheim

**Hockenheim** on linn Saksamaal Baden-Württembergi liidumaa loodeosas.

Hockenheim asub umbes 20 kilomeetrit Mannheimist lõuna pool mõne kilomeetri kaugusel Reini jõe idakaldast. Linnast voolab läbi Reini lisajõgi Kraichbach.

Hockenheimis elas 2010. aasta lõpul 21 118 inimest.

Linnas asub võidusõiduringrada Hockenheimring, kus peetakse muu hulgas Vormel 1 Saksamaa Grand Prix.

## Sõpruslinnad

Hockenheimil on kolm sõpruslinna:
*  Commercy, Prantsusmaa, alates 1970
*  Hohenstein-Ernstthal, Saksimaa, Saksamaa, alates 1990 
*   Mooresville, Põhja-Carolina, Ameerika Ühendriigid, alates 2002

## Viited

## Välislingid

* Hockenheimi koduleht